ᱪᱟᱱᱫᱤᱯᱩᱨ

ᱪᱟᱱᱫᱤᱯᱩᱨ, ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱵᱟᱞᱮᱥᱚᱨ ᱡᱤᱞᱞᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱮᱝᱜᱚᱞ ᱠᱚᱪᱟᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱪᱟᱱᱫᱤᱯᱩᱨ ᱫᱚ ᱵᱟᱞᱮᱥᱚᱨ ᱨᱮᱞ ᱴᱮᱥᱚᱱ ᱠᱷᱚᱱ ᱑᱖ ᱠᱤᱞᱳᱢᱤᱴᱚᱨ ᱜᱟᱱ ᱦᱩᱭ ᱜᱚᱫᱚᱜᱼᱟ ᱾ ᱱᱚᱸᱰᱮ ᱫᱚ ᱡᱚᱠᱷᱚᱱ ᱫᱚᱨᱭᱟ ᱨᱮ ᱡᱩᱣᱟᱨ ᱠᱚ ᱦᱤᱡᱩᱜᱼᱟ, ᱚᱱᱟ ᱫᱚ ᱫᱚᱨᱭᱟ ᱠᱷᱚᱱ ᱕ ᱠᱤᱞᱳᱢᱤᱢᱚᱨ ᱦᱟᱹᱵᱤᱡ ᱦᱮᱡ ᱥᱮᱴᱮᱨᱚᱜᱼᱟ ᱾ ᱱᱚᱶᱟ ᱪᱟᱱᱫᱤᱯᱩᱨ ᱫᱚᱨᱭᱟ ᱢᱩᱱᱰᱩ ᱨᱮ ᱫᱚ ᱥᱟᱫᱚᱢ ᱠᱟᱴᱟ ᱠᱟᱴᱠᱚᱢ ᱠᱚ ᱧᱟᱢᱚᱜᱼᱟ ᱾ ᱱᱚᱶᱟ ᱡᱟᱭᱜᱟ ᱫᱚ ᱯᱤᱠᱱᱤᱠ ᱟᱨ ᱵᱟᱝ ᱵᱤᱨ ᱥᱚᱲᱮ ᱞᱟᱹᱜᱤᱱ ᱵᱷᱟᱹᱜᱤ ᱭᱟ ᱾ ᱳᱰᱤᱥᱟ ᱴᱳᱨᱤᱡᱤᱢ ᱯᱟᱦᱴᱟ ᱠᱷᱚᱱ ᱵᱟᱥᱟᱜ ᱚᱲᱟᱜ ᱟᱨ ᱵᱟᱝᱢᱟ ᱜᱮᱥᱴ ᱦᱟᱣᱩᱥ ᱦᱚᱸ ᱠᱚ ᱵᱮᱱᱟᱣ ᱟᱠᱟᱫᱟ ᱾

ᱚᱛᱱᱚ
ᱪᱟᱱᱫᱤᱯᱩᱨ ᱨᱮᱭᱟᱜ ᱴᱷᱟᱶ ᱫᱚ  ᱠᱟᱱᱟ ᱾ Falling Rain Genomics, Inc – Chandipur Subalaya Town Area Chart (archive) ᱪᱟᱱᱫᱤᱯᱩᱨ ᱫᱚᱨᱭᱟ ᱨᱮ ᱫᱚ ᱩᱪᱪᱚ ᱡᱩᱣᱟᱨ ᱠᱚ ᱦᱚᱸ ᱦᱤᱡᱩᱜ ᱜᱮᱭᱟ ᱾

ᱦᱚᱭ ᱦᱤᱥᱤᱫ
ᱥᱤᱛᱩᱝ ᱫᱤᱱ ᱫᱚ ᱒᱕-᱔᱐ ᱰᱤᱜᱽᱨᱤ ᱥᱮᱞᱥᱤᱭᱚᱥ, ᱨᱟᱵᱟᱝ ᱫᱤᱱ ᱫᱚ ᱑᱗-᱒᱗ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱦᱟᱹᱵᱤᱡ ᱴᱮᱢᱯᱨᱮᱪᱚᱨ ᱛᱟᱦᱮᱸᱱᱟ ᱾ ᱱᱚᱣᱮᱢᱵᱚᱨ ᱠᱷᱚᱱ ᱢᱟᱨᱪ ᱦᱟᱹᱵᱤᱡ ᱱᱚᱱᱰᱮ ᱫᱚ ᱫᱟᱲᱟᱱ ᱱᱟᱯᱟᱭᱚᱜᱼᱟ ᱾

ᱨᱩᱠᱷᱤᱭᱟᱹ ᱢᱚᱝᱛᱨᱟᱲᱚᱭ

ᱥᱤᱧᱚᱛ ᱨᱮᱭᱟᱜ ᱥᱴᱨᱟᱴᱮᱡᱤᱠ ᱯᱷᱳᱨᱥᱮᱥ ᱠᱚᱢᱟᱱᱰ(Strategic Forces Command) ᱨᱮᱭᱟᱜ ᱤᱱᱴᱤᱜᱽᱨᱮᱴᱮᱰ ᱴᱮᱥᱴ ᱨᱮᱸᱡᱽ(ᱤ.ᱴ.ᱨ.) ᱫᱚ ᱪᱟᱱᱫᱤᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱩᱨ ᱨᱮ ᱚᱵᱽᱫᱩᱞ ᱠᱟᱞᱟᱢ ᱟᱭᱤᱥᱞᱟᱸᱰ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱮᱫᱟᱭ ᱦᱩᱭᱞᱚᱨ ᱟᱭᱤᱥᱞᱟᱸᱰ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱥᱤᱧᱚᱛ ᱯᱟᱦᱴᱟ ᱠᱷᱚᱱ ᱟᱭᱢᱟ ᱢᱤᱥᱟᱭᱤᱞ ᱠᱚ ᱵᱤᱰᱟᱹᱣ ᱟᱠᱟᱫᱟ ᱾ ᱡᱮᱢᱚᱱ ᱯᱨᱤᱛᱷᱤᱵᱤ, ᱚᱜᱽᱱᱤ, ᱥᱚᱣᱩᱨᱭᱚ ᱵᱟᱞᱞᱤᱥᱴᱤᱠ ᱢᱤᱥᱟᱭᱤᱞ ᱠᱚ, ᱟᱨ ᱦᱚᱸ ᱟᱠᱟᱥ ᱟᱨ ᱵᱟᱨᱟᱠ ᱘ ᱥᱚᱨᱯᱷᱮᱥ ᱴᱩ ᱮᱭᱟᱨ ᱢᱤᱥᱟᱭᱤᱞ ᱠᱚ ᱵᱤᱰᱟᱹᱣ ᱥᱟᱹᱵᱤᱛ ᱠᱟᱱᱟ ᱾

ᱡᱚᱢᱼᱟᱜ ᱠᱚ
ᱱᱚᱱᱰᱮ ᱦᱳᱴᱮᱞ ᱟᱨ ᱨᱮᱥᱴᱩᱨᱟᱸᱴ ᱠᱚᱨᱮ ᱫᱚ ᱟᱭᱢᱟ ᱞᱮᱠᱟᱱ ᱫᱚᱨᱭᱟ ᱨᱮᱱᱟᱜ ᱡᱚᱢ ᱡᱤᱱᱤᱥ ᱠᱚ ᱧᱟᱢᱚᱜᱼᱟ ᱾ ᱦᱟᱹᱠᱩ ᱫᱚ ᱢᱩᱠᱷᱭᱚ ᱡᱚᱢᱼᱟᱜ ᱡᱤᱱᱤᱥ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱵᱟᱞᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
Category:Beaches of Odisha